CELEX: 62018CA0298
Language: el
Date: 2020-02-27 00:00:00
Title: Υπόθεση C-298/18: Απόφαση του Δικαστηρίου (τέταρτο τμήμα) της 27ης Φεβρουαρίου 2020 [αίτηση του Arbeitsgericht Cottbus — Kammern Senftenberg (Γερμανία) για την έκδοση προδικαστικής αποφάσεως] — Reiner Grafe, Jürgen Pohle κατά Südbrandenburger Nahverkehrs GmbH, OSL Bus GmbH (Προδικαστική παραπομπή – Οδηγία 2001/23/ΕΚ – Άρθρο 1, παράγραφος 1 – Μεταβίβαση επιχείρησης – Διατήρηση των δικαιωμάτων των εργαζομένων – Εκμετάλλευση λεωφορειακών γραμμών – Ανάληψη του προσωπικού – Μη ανάληψη των μέσων λειτουργίας της επιχείρησης – Λόγοι)

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/5
            
         
      Απόφαση του Δικαστηρίου (τέταρτο τμήμα) της 27ης Φεβρουαρίου 2020 [αίτηση του Arbeitsgericht Cottbus — Kammern Senftenberg (Γερμανία) για την έκδοση προδικαστικής αποφάσεως] — Reiner Grafe, Jürgen Pohle κατά Südbrandenburger Nahverkehrs GmbH, OSL Bus GmbH
      (Υπόθεση C-298/18) (1)
      
      (Προδικαστική παραπομπή - Οδηγία 2001/23/ΕΚ - Άρθρο 1, παράγραφος 1 - Μεταβίβαση επιχείρησης - Διατήρηση των δικαιωμάτων των εργαζομένων - Εκμετάλλευση λεωφορειακών γραμμών - Ανάληψη του προσωπικού - Μη ανάληψη των μέσων λειτουργίας της επιχείρησης - Λόγοι)
      (2020/C 137/06)
      Γλώσσα διαδικασίας: η γερμανική
      
         Αιτούν δικαστήριο
      
      Arbeitsgericht Cottbus — Kammern Senftenberg
      
         Διάδικοι στην υπόθεση της κύριας δίκης
      
      Reiner Grafe, Jürgen Pohle
      
         κατά
      
      Südbrandenburger Nahverkehrs GmbH, OSL Bus GmbH
      
         Διατακτικό
      
      Το άρθρο 1, παράγραφος 1, της οδηγίας 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων, έχει την έννοια ότι, όταν μια οικονομική οντότητα αναλαμβάνει, κατόπιν διαγωνισμού για τη σύναψη δημόσιας σύμβασης, δραστηριότητα για την άσκηση της οποίας απαιτούνται σημαντικά μέσα λειτουργίας, η μη ανάληψη, εκ μέρους της, των μέσων αυτών, τα οποία ανήκαν στην οικονομική οντότητα που ασκούσε προηγουμένως τη δραστηριότητα αυτή, λόγω επιβεβλημένων από την αναθέτουσα αρχή νομικών, περιβαλλοντικών και τεχνικών περιορισμών, δεν αποκλείει κατ’ ανάγκην τον χαρακτηρισμό της ως άνω ανάληψης της δραστηριότητας ως μεταβίβασης επιχείρησης, εφόσον από άλλες πραγματικές περιστάσεις, όπως η ανάληψη του κύριου μέρους του εργατικού δυναμικού και η άσκηση, χωρίς διακοπή, της εν λόγω δραστηριότητας, μπορεί να συναχθεί η διατήρηση της ταυτότητας της συγκεκριμένης οικονομικής οντότητας, όπερ εναπόκειται στο αιτούν δικαστήριο να εκτιμήσει.
      
         (1)  ΕΕ C 276 της 6.8.2018